94. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ 557/οικ. 380 της 31 Μαρτ./13 Απρ. 1999 (ΦΕΚ Β΄  349) Σύσταση–Συγκρότηση πρωτοβάθμιου Υπηρεσιακού Συμβουλίου του Ταμείου Υγείας Δημοτικών και Κοινοτικών Υπαλλήλων. Έχοντας υπόψη: 1. Τις διατάξεις: α) Της παρ. 1γ του άρθρ. 158 των παρ. 3 και 4 του άρθρ. 159, των παρ. 2,4 και 5 του άρθρ. 160, της παρ. 2 του άρθρ. 161, του άρθρ. 162 και των παρ. 2,3 και 5 του άρθρ. 163  Υ.Κ. και των παρ. 9 και 17 του άρθρ. δεύτερου του Νόμ. 2683/1999 (ΦΕΚ 19 Α’). β) Των άρθρ. 36 παρ. 1 και 43 του Π.Δ/τος 410/1988  (ΦΕΚ 191 Α΄) και της παρ. Β4 του άρθρ. 40 του Νόμ. 1884/1990 (ΦΕΚ 81 Α’). γ) Του άρθρ. 27 του Νόμ. 2081/1992 (ΦΕΚ 154 Α΄) με το οποίο προστέθηκε άρθρ. 29Α στον Νόμ. 1558/1985 (ΦΕΚ 137 Α΄). δ) Τις οργανικές διατάξεις του Ταμείου Υγείας Δημοτικών και Κοινοτικών Υπαλλήλων (Π.Δ 501/89 ΦΕΚ 215/Α, όπως τροποποιήθηκε με το 308/90 ΦΕΚ 129/Α). 2. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολογισμού του Ταμείου Υγείας Δημοτικών και Κοινοτικών Υπαλλήλων, ούτε του κρατικού προϋπολογισμού γιατί με την παρούσα σύσταση δεν μεταβάλλεται ο αριθμός των μελών του υφιστάμενου κατά την έναρξη ισχύος του Νόμ.2683/1999 Υπηρεσιακού Συμβουλίου, αποφασίζουμε: 1) Συγκροτούμε πενταμελές Υπηρεσιακό Συμβούλιο, αρμόδιο για όλο το προσωπικό του Ταμείου Υγείας Δημοτικών και Κοινοτικών Υπαλλήλων, πλην των υπαλλήλων με βαθμό γενικού διευθυντή ως εξής: α. Τρεις (3) μονίμους υπαλλήλους με βαθμό Διευθυντή από αυτούς που υπάγονται στην αρμοδιότητα του Υπηρεσιακού Συμβουλίου και υπηρετούν στην έδρα του Υπηρεσιακού Συμβουλίου. β. Δύο (2) αιρετούς εκπροσώπους των υπαλλήλων με βαθμό τουλάχιστον Α, με τους αναπληρωτές τους. 2) Τα υπό στοιχείο α μέλη της προηγούμενης παραγράφου ορίζονται από το οικείο Διοικητικό Συμβούλιο. Κατά την πρώτη συγκρότηση τα ανωτέρω μέλη ορίζονται από το Διοικητικό Συμβούλιο, σύμφωνα με τις διατάξεις της παρ.9 του άρθρ. δεύτερου του Νόμ.2683/1999. 3) Με την απόφαση του ορισμού των μελών των Υπηρεσιακών Συμβουλίων, ορίζεται ως πρόεδρος ένα από τα τακτικά μέλη του Υπηρεσιακού Συμβουλίου με αναπληρωτή του επίσης ένα από τα  τακτικά μέλη. Αναπληρωτές των δύο άλλων τακτικών μελών ορίζονται μόνιμοι υπάλληλοι με βαθμό διευθυντή από αυτούς που υπάγονται στην αρμοδιότητα του Υπηρεσιακού Συμβουλίου και υπηρετούν στην έδρα του. Κατά την πρώτη εφαρμογή τα ανωτέρω δύο αναπληρωματικά μέλη ορίζονται σύμφωνα με την παρ. 9 του άρθρ.  δεύτερου του Νόμ. 2683/1999. Στην περίπτωση που προεδρεύει ο αναπληρωτής του προέδρου θα συμμετέχει ως τακτικό μέλος ο αναπληρωτής του προεδρεύοντος. 4) Εισηγητής ορίζεται με απόφαση του οικείου Διοικητικού Συμβουλίου, ο προϊστάμενος της υπηρεσίας προσωπικού με αναπληρωτή τον προϊστάμενο της αμέσως υποκείμενης οργανικής μονάδας προσωπικού. 5) Χρέη γραμματέα στο Ειδικό Υπηρεσιακό Συμβούλιο εκτελεί υπάλληλος που ορίζεται με τον αναπληρωτή  του από το οικείο Διοικητικό Συμβούλιο. 6) Η θητεία των μελών των Υπηρεσιακών Συμβουλίων είναι διετής. Κατά την πρώτη εφαρμογή του νόμου αυτού, η θητεία των μελών των Υπηρεσιακών Συμβουλίων, λήγει στις 31.12.2000. 7) Κατά την πρώτη συγκρότηση των πρωτοβάθμιων Υπηρεσιακών συμβουλίων ως αιρετοί εκπρόσωποι των υπαλλήλων ορίζονται οι εκπρόσωποι που αναδείχθηκαν από τις εκλογές για να αποτελέσουν μέλη των από 1.1.1999 υφισταμένων Υπηρεσιακών Συμβουλίων. Όταν το Υπηρεσιακό Συμβούλιο κρίνει θέματα προσωπικού με σχέση εργασίας Ιδιωτικού Δικαίου, αντί των δύο αιρετών εκπροσώπων των μονίμων υπαλλήλων μετέχουν δύο αιρετοί εκπρόσωποι του προσωπικού με σύμβαση εργασίας ιδιωτικού δικαίου αορίστου χρόνου. 8) Έως τη συγκρότηση και λειτουργία των νέων Υπηρεσιακών  Συμβουλίων εξακολουθούν να λειτουργούν τα κατά την έναρξη ισχύος του Νόμ. 2683/1999 υφιστάμενα, με επιφύλαξη των διατάξεων της παρ. 15 του άρθρ. δευτέρου του ίδιου νόμου. 9) Οι υποθέσεις που εκκρεμούν στο υφιστάμενο Υπηρεσιακό Συμβούλιο, πλην των αναφερομένων στην παρ.15 του άρθρ. δεύτερου του Νόμ. 2683/1999 και οι οποίες δεν θα έχουν κριθεί από αυτό, μέχρι τον ορισμό των μελών του νέου Υπηρεσιακού Συμβουλίου, κρίνονται από το Υπηρεσιακό Συμβούλιο που συγκροτείται με την απόφαση αυτή, χωρίς να απαιτείται νέα παραπομπή των υποθέσεων αυτών. (Μετά τη σελ. 212,548)  Σελ. 212,549 Τεύχος 1425 Σελ. 81 Ταμείο Σύνταξης Δημοτ. και Κοινοτ. Υπαλλήλων 3.Β.δ.94